S-510/2009

Mál þetta, sem þingfest var 19. nóvember sl., og dómtekið samdægurs, var höfðað með ákæru lögreglustjórans á Selfossi, dagsettri 23. október 2009 á hendur E-kk-þgf B-kk-þgf G-kk-þgf, kt. 000000-0000, Borgarheiði 10h, Hveragerði,

„fyrir fíkniefna- og umferðarlagabrot

I.

með því að hafa, að kvöldi sunnudagsins 7. júní 2009 ekið bifreiðinni YE-275 austur Breiðumörk í Hveragerði, óhæfur til að stjórna ökutækinu örugglega vegna áhrifa amfetamíns og tetrahýdrókannabínóls.

II.

með því að hafa, að kvöldi þriðjudagsins 9. júní 2009 ekið bifreiðinni YE-275 austur Suðurlandsveg við Hveradali í Ölfusi, óhæfur til að stjórna ökutækinu örugglega vegna áhrifa tetrahýdrókannabínóls.

Teljast brot ákærða samkvæmt ákæruliðum I og II varða við 1., sbr. 2. mgr. 45. gr. a., umferðarlaga nr. 50, 1987 sbr. 5. gr. laga nr. 66, 2006, sbr. 1. mgr. 100. gr. nefndra umferðarlaga.

III.

með því að hafa, að kvöldi miðvikudagsins 5. ágúst 2009 haft í vörslu sinni í bifreiðinni JE-697, 1,7 g af tóbaksblönduðu kannabisefni, en lögregla hafði afskipti af bifreiðinni umrætt sinn við umferðareftirlit skammt vestan við Litlu Kaffistofuna í Ölfusi.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til að sæta sviptingu ökuréttar samkvæmt 101. og 102. gr. umferðarlaga nr. 50, 1987, sbr. lög nr. 44, 1993, lög nr. 57, 1997, lög nr. 23, 1998, lög nr. 132, 2003, lög nr. 84, 2004 og lög nr. 66, 2006 og til að sæta upptöku á framangreindum fíkniefnum (efnaskrá nr. 16195), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og til greiðslu alls sakarkostnaðar. “

Ákærði komu fyrir dóminn og játaði brot sín fyrir dóminum. Er játning hans í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða, sem óskaði ekki eftir skipun verjenda, hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Samkvæmt sakavottorði sem liggur frammi í málinu hefur ákærða tvisvar sinnum áður verið gerð refsing frá árinu 2008 fyrir brot gegn lögum um ávana- og fíkniefni.

Í matsgerð frá Rannsóknastofu í lyfja- og eiturefnafræðum dagsettri 7. júní 2009 kemur fram að kannabínóíðar og amfetamín hefði mælst í þvagi ákærða og tetrahýdrókannabínól í blóði hafi mælst 1,3 ng/ml en ekki verið mælanlegt magn amfetamíns í blóði og samkvæmt matsgerð dagsettri 9. júní 2009 kemur fram að tetrahýdrókannabínól í blóði hafi mælst 0,9 ng/ml.

Refsing ákærða er ákveðin 155.000 krónur í sekt til ríkissjóðs, sem ákærða ber að greiða innan fjögurra vikna frá birtingu dóms þessa en sæta ella fangelsi í tólf daga. Þá ber að svipta ákærða ökurétti í sex mánuði frá birtingu dómsins að telja. Ákærði sæti einnig upptöku á 1,7 g af tóbaksblönduðu kannabisefni.

Samkvæmt yfirliti er sakarkostnaður vegna lyfjarannsókna og matsgerðar 262.429 krónur sem ákærða ber að greiða með vísan til 218. gr. laga nr. 88/2008.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, E-kk-nf B-kk-nf G-kk-nf, greiði 155.000 krónur í sekt til ríkissjóðs innan fjögurra vikna frá birtingu dóms að telja en sæti ella fangelsi í tólf daga.

Ákærði er sviptur ökurétti í sex mánuði frá birtingu dómsins að telja.

Ákærði sæti upptöku á 1,7 g af tóbaksblönduðu kannabisefni.

Ákærði greiði sakarkostnað 262.429 krónur.

Á-kvk-nf G-kvk-nf.